

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.novembrī Nr.507

 (protokols Nr.12, 41p)

**Par projekta iesnieguma iesniegšanu un finansējuma nodrošināšanu**

Priekuļu novada dome iepazīstas ar Attīstības nodaļas vadītājas Vinetas Lapseles informāciju par projekta iesnieguma iesniegšanu un finansējuma nodrošināšanu Lauku atbalsta programmas pasākumā ,,Pamatpakalpojumi un ciematu atjaunošana lauku apvidos".

Izvērtējot domes rīcībā esošo informāciju, konstatēts, ka pamatojoties uz Lauku atbalsta dienesta (LAD) izsludināto projektu iesniegumu iesniegšanu Eiropas Savienības Lauksaimniecības fonda lauku attīstībai un Lauku attīstības programmas pasākumā "Pamatpakalpojumi un ciematu atjaunošana lauku apvidos", nepieciešams lēmums par projekta iesnieguma iesniegšanu un finansējuma nodrošināšanu projektam ,,Priekuļu novada pašvaldības grants ceļu pārbūve, 3.kārta".

Projekta 3.kārtas kopējā summa pēc iepirkumu veikšanas sastāda **EUR 156 991,58** (viens simts piecdesmit seši tūkstoši deviņi simti deviņdesmit viens eiro un 58 centi), no tām attiecināmās izmaksas **EUR 156 991.58** (viens simts piecdesmit seši tūkstoši deviņi simti deviņdesmit viens eiro un 58 centi), ELFLA finansējums 90% apmērā no attiecināmām izmaksām, t.i. publiskais finansējums sastāda EUR **141 292.42** (viens simts četrdesmit viens tūkstotis divi simti deviņdesmit divi eiro un 42 centi), pašvaldības līdzfinansējums 10% apmērā no attiecināmām izmaksām sastāda **EUR 15 699.16** (piecpadsmit tūkstoši seši simti deviņdesmit deviņi eiro un 16 centi), pieejamais avansa maksājums sastāda **EUR 28 258.48** (divdesmit astoņi tūkstoši divi simti piecdesmit astoņi eiro un 48 centi).

Izvērtējot domes rīcībā esošo informāciju un pamatojoties uz 2019. gada 25.novembra Finanšu komitejas (protokols Nr.12) atzinumu par lēmuma projektu, atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga), PRET –nav, ATTURAS –nav, Priekuļu novada dome **nolemj**:

1. Iesniegt projekta iesniegumu ,,Priekuļu novada pašvaldības grants ceļu pārbūve, 3.kārta" Lauku atbalsta programmas pasākumā ,,Pamatpakalpojumi un ciematu atjaunošana lauku apvidos" līdz 2019.gada 01.decembrim.
2. Projekta iesnieguma atbalsta gadījumā Priekuļu novada pašvaldība apņemas projekta īstenošanas uzsākšanai nepieciešamo finansējumu EUR 128 733.10 (viens simts divdesmit astoņi tūkstoši septiņi simti trīsdesmit trīs eiro un 10 centi) nodrošināt no pašvaldības budžeta līdzekļiem;
3. Atbildīgā par lēmuma izpildi - Attīstības nodaļas vadītāja V.Lapsele.

Domes priekšsēdētāja (paraksts) Elīna Stapulone